Here is a page extracted from Wikipedia that may contain CSS, HTML, and a lot of unformatted text.

Title: Carne
Content: A carne (d'o latín < CARNIS) ye o teixito, prencipalment muscular, que forma parti d'a composición d'un animal, encara que a sobén o termin fa referencia nomás a animals terrestres.

Ye un alimento común ta os humans y atras especies animals. A mayor parti d'o consumo de carne d'o ser humán proviene de mamifers, prencipalment d'animals domesticatos. Os humans minchan carne dende a Prehistoria gracias a la cazata. Posteriorment aconseguioron a domesticación de bels animals, prencipiando a ganaderia ta l'aprovechamiento d'os animals ta o suyo consumo entre d'atras cosas.

En a mayoría d'as culturas a carne se cocina antis d'estar consumita. Bellas personas no minchan carne, bien por razons filosoficas u medicas, y son conoixitas como vechetarians.

Os animals que nomás minchan carne se dicen carnivoros. D'atra man, os animals que no minchan carne y s'alimentan de plantas son conoixitos como herbivoros y os que minchan de tot omnivoros.

Cintas relacionatas con a carne 
 La marrana, José Luis Cuerda, 1992.
 Fast Food Nation, Richard Linklater, 2006.
 Delicatessen, Jean-Pierre Jeunet y Marc Caro, 1991.

Referencias

Vinclos externos 

Carne